Københavns Adresseavis, 1765-09-06
Paa Brahe=Trolleborg i Fyen bliver Tirsdagen den 17 September førstkommende, om Formiddagen Klokken 9, stillet til offentlig Auction endeel Meubler og Effecter, bestaaende af Tin, Kobder, Porcelain, Glas og Steentøy, Sengestæder, Stole, Cana peer, Borde, Chatoller, Kister, Skabe, Skrine, med flere Trævare, samt Lintøy, fiin Dekketøy, Duge, Servietter, grove og fine Hørgarns Lagener med Blaargarns dito, Vindeves Gardiner, og Sengeklæder, med videre, salig Hr. Kammerherre og Greve af Reventlaus Stervboe tilhørende. Catalogi ere at bekomme paa Julschou og Mr. Bachman paa Hoyrupgaard. Harrested Hovedgaards Avling med dertil underliggende 3de Korntiender, udi Antvorskov Amt, bliver Fredagen den 20 September førstkommende, om Formiddagen Klokken 10 slet, paa bemeldte Harrested Gaard ved offentlig Auction stillet til Forpagtning udi 3 eller 6 Aar, fra 1 Mai 1766, efter de Conditioner, som paa Auctionsstædet vorder bekiendtgjort, og ellers forinden kand faaes Underretning om hos Forvalter Bagge paa Salte. Norager Gaard, beliggende i Siælland, Sæbye Gaards Amt, Løve Herred, Sæbye Sogn, agter Eieren ved offentlig, men dog kuns en eneste Auction, paa de Conditioner, som paa Auctionsstædet skal blive oplæste og bekiendtgjorte, at lade bortsælge, om fornøyelig Bud skeer, Onsdagen den 9 October førstkommende, om Formiddagen Klokken 10 slet, i velædle Hr. Amtsforvalter Malthe Bruns Gaard paa Hjørnet af Østergaden og Christenbernikovstræde. Skulle Gaarden ikke blive solgt, bliver den til Forpagtning opraabt 14 Dage derefter, da den præcise Dag og Sted nærmere skal blive bekiendtgjort. Dersom ellers nogen Lysthaver skulle blive findet underhaanden at ville forinden tilforhandle sig bemeldte Gaard og Gods, behager de jo før jo heller derom at melde sig hos GeneralAuditeur Borthuus, for med ham om Kiøbet og Conditionerne at accordere. Gaarden bestaaer ellers af frie Hovedgaards Taxt 24 Td. 2 Skiep. 2 Fkr. 2 Alb. Contribuerende Hortkorn, som bruges under Hovedgaarden 42 Td. 4 Skp. 2 Fkr. 2 Alb. Bøndergods med den perpetuerende Anner=Gaard 458 Td. 1 Skp. 1 Fkr., 1 femte Deel Alb. Skovskold 15 Td. 5 Skp. 1 Fkr. Mølleskyld 4 Td. 5 Skiep. Reerslev Sogns fæstede Kongetiende 17 Td. 5 Skp. Gaardens Jorder ere inddeelte i 6 Marker, foruden 4 smaa indlukte Vænger; de 3 af Markerne besaaes aarlig, og de trende bruges til Græsgang og Høeslet, der avles ongesær aarlig 3 a 400 Læs Høe, og græsses 150 Stk. Høvder og derover, foruden Bæster, Faar og Sviin. Udsæden beregnes ougefær til 100 Td. af hver Sort, nemlig Rug, Byg og Havre, foruden Boghvede, Erter, Hør, Hamp og deslige. Til Gaarden er fornøden Skov af Eeg, Bøg og Ask, skikkelig Jagt, anseelig og skiøn Tørveskiær, mangfoldig god Leylighed til Fiskedamme og slige Indretninger, hvoraf nogle er sat i Stand, og andre begyndt paa; saa er og anseelige og skiønne Steengierder ved og omkring Gaarden, Borge= og Ladegaarden er i god og forsvarlig Stand, og indrettet til Beboelse saavel for Herskab som Forpagter, Bøndergodset i skikkelig Omstændigheder, og ungt Mandskab til Fornødenhed, foruden en skikkelig Mængde i temmelig Opvext. Den specielle trykte Jordebog faaes i Kiøbenhavn hos velædle og velbyrdige Hr. Regiments=Qvarteermester Bredal, og hos Hr. Amtsforvalter Bruun, saa og hos General Auditeur Borthuus paa Nørager.